Amazono de Kawall

La Amazono de Kawall (Amazona kawalli, laŭ kio ankaŭ Farunamazono), konata ankaŭ kiel Papago de Kawall, estas specio de papago en la subfamilio Arinae de la familio Psittacidae, de afrikaj kaj amerikaj papagoj. Ĝi estas endemio de sud-centra Amazonio. Ne estante registrita en naturo dum ĉirkaŭ 70 jaroj, la specio estis remalkovrita en la 1980aj jaroj.

Taksonomio
Konsiderinda taksonomia konfuzo ĉirkaŭis tiun specioj. "Aberaciaj farunamazonoj", kiuj estis fakte amazonoj de Kawall, estis notitaj jam en 1904. Nur en 1989 la amazono de Kawall estis agnoskita kiel specio post la brazila birdoposedanto Nelson Kawall (laŭ kiu oni nomis la specion) ricevis kelkajn maloftajn amazonojn.

Aspekto
La specio estas mezgranda inter papagoj, atingante longon de 35–36 cm. La plumaro estas plejparte verda, kun mallarĝa blanka strio ĉe la bazo de la beko, mallarĝa blanka okulringo, kaj iom da blua kaj ruĝa ĉeestantaj sur la plej eksteraj flugplumoj.
 Kvankam ĝi similas al la farunamazono, la Kawall-amazono facile rekoneblas pro sia blanka haŭtpeceto ĉe la bazo de la beko, relative malgranda griza okulringo (povas paliĝi al blanka en kaptiteco), ruĝa proksime al la bazo de la vosto, ĝenerale pli helverda nuanco kaj voĉo.

Distribuado kaj vivmedio
La amazono de Kawall estis raportita el la Amazona baseno de Brazilo en Amazonio kaj Parao. Ebla pli vasta distribuo, aŭ la ekzisto de izolitaj populacioj, estas sugestita per la ekzisto de antaŭe misidentigita specimeno etikedita 'Kolombio', kaj kaptita birdo trovita ĉe la rando de la Nacia Parko Amazonio. BirdLife International (2022). "Amazona kawalli". IUCN Red List of Threatened Species. 2022: e.T22686363A210148938. Alirita la 22an de Julio 2022. 

La specio loĝas en malaltaj pluvarbaroj kaj montras preferon por konstante inunditaj arbaroj kaj ĉeriveraj arbaraj randoj.

Ekologio
Oni observis, ke la amazono de Kawall manĝas arbosemojn, palmofruktojn, florojn kaj junajn foliojn. Ĝi nestas en arbokavaĵoj, kaj kvankam ĝi povas serĉi taŭgajn nestokavaĵojn dum la seka sezono, ŝajnas limigi la faktan nestadon al periodoj kiam la arbaro estas inundita.

Referencoj

 Juniper & Parr (1998) Parrots: A Guide to Parrots of the World;  .
 Forshaw, Joseph M.; Cooper, William T. (1978). Parrots of the World (2a eld.). Melbourne: Landsdowne Editions. ISBN 0-7018-0690-7.

 Eksteraj ligiloj 


Kategorio:Papagoj
Kategorio:Birdoj de Brazilo